Andmekaitse Inspektsioon

Tatari 39

Tallinn 10134

Kaitseministeerium

Kaitsetahte ja inimvarapoliitika osakond

*(taotluse esitaja)*

**TAOTLUS ISIKUANDMETE TÖÖTLEMISEKS TEADUSUURINGUS**

**Juhindudes isikuandmete kaitse seaduse (IKS) paragrahvis 6 sätestatust palun kooskõlastada**

|  |  |
| --- | --- |
| **Uuringu pealkiri** | **Veteranide küsitlusuuring 2025** |

|  |  |
| --- | --- |
| Kas poliitika kujundamise uuring (IKS § 6 lg 5) või | JAH |
| uuring hõlmab eriliigilisi isikuandmeid ja puudub valdkondlik eetikakomitee (IKS § 6 lg 4) | JAH |
| *Palume eelmise kahe lahtri puhul valida üks vastavalt õiguslikule alusele, v.a olukorras, kui poliitika kujundamise uuringu puhul puudub valdkondlik eetikakomitee. Kui poliitika kujundamise uuringus töödeldakse eriliiki isikuandmeid, siis täita ka eetikakomitee otsuse lahter.* | |
| Kas isikuandmete töötleja on määranud andmekaitsespetsialisti (sh tema nimi ja kontaktandmed)? | JAH,  Andmekaitsespetsialist: **Nimi: Mona Sikkar** **Telefon: 7170190** **E-post: Mona.Sikkar@kaitseministeerium.ee** **Asutus:**Kaitseministeerium |
| Kas on olemas eetikakomitee otsus[[1]](#footnote-1)?  *Kooskõlastuse olemasolul lisada see taotlusele.* | EI |
| Kas osa uuringust toimub andmesubjekti nõusoleku alusel?  *Kui jah, siis palume taotlusele lisada nõusoleku vorm või selle kavand ning küsimustik või selle kavand.* | JAH  Küsimustik lisatud manusena. Küsitlus on vabatahtlik. Küsimustiku alguses küsitakse andmesubjekti nõusolek. Lisatud lisana. |

|  |  |
| --- | --- |
| **1. Vastutava töötleja üldandmed[[2]](#footnote-2)** |  |
| 1.1. Vastutava töötleja nimi, registrikood, aadress ja kontaktandmed (sh kontaktisik)  *analoogne registrikandega, kontaktisiku e-post, telefon* | Kaitseministeerium Kaitsetahte ja inimvarapoliitika osakond. Analüütik Keio Usai, [keio.usai@kaitseministeerium.ee](mailto:keio.usai@kaitseministeerium.ee), +372 55651244 |
| 1.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* | Sakala 1 / 15094 Tallinn / 717 0022 / [kantselei@kaitseministeerium.ee](mailto:kantselei@kaitseministeerium.ee) / [www.kaitseministeerium.ee](http://www.kaitseministeerium.ee)  Registrikood 70004502 |

|  |  |
| --- | --- |
| 2. **Volitatud töötleja üldandmed[[3]](#footnote-3)** |  |
| 2.1. Volitatud töötleja nimi, registrikood, aadress ja kontaktandmed (sh kontaktisik)  *Aadress analoogne registrikandega, kontaktisiku e-post ja telefoninumber* | Volitatud töötlejat ei ole. LimeSurvey tarkvara kasutatakse Kaitseministeeriumi valitsemisalas paiknevates serverites. |
| 2.2. Isikuandmete töötlemiskoha aadress (kui erineb registriandmetest)  *maja, tänav, asula/linn, maakond, postiindeks* | - |

|  |  |
| --- | --- |
| **3. Mis on teadusuuringu läbiviimise õiguslik alus?**  *Nimetage õigusakt, mis annab Teile õiguse teadusuuringut läbi viia. Ei piisa viitest IKS § 6-le. Poliitikakujundamise eesmärgil läbiviidava uuringu puhul tuua välja volitusnorm, millest nähtub, et asutus on selle valdkonna eest vastutav. Akadeemilise uuringu korral võib see olla näiteks Teadus- ja arendustegevuse korralduse seadus või teadus- või arendusprojekti avamise otsus, leping vms.* | Vabariigi Valitsuse seadus (VVS) § 60 lg 1 ning isikuandmete kaitse seadus (IKS) § 6 lg 5. Kaitseministeeriumi põhimäärus § 4 lg 1 ja § 5 lg 1 ja § 11 lg 3 p 17.  KaM põhimääruse: § 11 lg 3 p 17 sätestab, et kaitsetahte ja inimvarapoliitika osakond analüüsib, korraldab ja koordineerib valitsemisala kaitsetahtealast tegevust ning valitsemisala inimvarapoliitika kujundamist ja elluviimist ning koordineerib asjakohast koostööd asutuste ja isikutega. |

|  |
| --- |
| **4. Mis on isikuandmete töötlemise eesmärk?**  *Kirjeldage uuringu eesmärke ja püstitatud hüpoteese, mille saavutamiseks on vajalik isikuandmete töötlemine. Palume siin punktis selgitada kogu uuringut, mitte ainult taotluse esemeks olevat osa (näitaks ka nõusoleku alusel toimuvat uuringu osa). Kui osa uuringust toimub nõusoleku alusel, siis palume taotlusele lisada nõusoleku vorm või selle kavand ning küsimustik või selle kavand.*  Uuringu eesmärk on hinnata veteranide olukorda, teenistuskogemust ja heaolu, sh hinnata, kas teenistus on toonud kaasa püsiva tervisekahjustuse ning milline on veteranitoetuste ja teenuste mõju. Uuringu tulemusi kasutatakse veteranipoliitika arendamiseks.  **Täpsustatud eesmärk:**  Uuringu eesmärk on hinnata Eesti kaitseväeveteranide:   * Teenistusest tulenevaid tervisemõjusid ja terviseseisundi iseärasusi, * Sotsiaalset toimetulekut ja teenuste kättesaadavust, * Rahulolu veteranipoliitikaga, * Vajadusi täiendavate teenuste ja poliitikamuudatuste kujundamiseks.   **Uurimisküsimused:**   * Millised on veteranide kõige sagedasemad terviseprobleemid? * Millised teenused on täna kättesaadavad ja millest tuntakse puudust? * Kuidas hindavad veteranid oma ühiskondlikku toimetulekut? * Millised tegurid mõjutavad veteranide rahulolu riigi toetustega? * Millised on poliitikakujunduseks vajalikud ettepanekud, mis toetavad veteranide heaolu? |

|  |
| --- |
| **5. Selgitage, miks on isikut tuvastamist võimaldavate andmete töötlemine vältimatult vajalik uuringu eesmärgi saavutamiseks.**  ~~Isikut tuvastavaid andmeid ei koguta ning tulemused on anonüümsed.~~  Isiku tuvastamist võimaldavate andmete töötlust on vaja selleks, et veteranidele uuringu link saata. Kaitseministeerium saadab veteranide kontakte omavatele organisatsioonidele isikustamata lingi, mille antud organisatsioonide veteranidele välja saadavad. Uuringut läbiviiv osakond ise kontaktidega kokku ei puutu.  Täiendavad meetmed anonüümsuse tagamiseks:   * Vabatekstivastused vaadatakse pärast uuringu lõppu manuaalselt üle, et eemaldada otsesed identifikaatorid (nt nimed, kontaktid, sündmused, mis võimaldaksid isiku tuvastada). * Lisaks lisatakse vabade vastuste juurde järgnev märkus: *„palun mitte avaldada oma vastuses konkreetseid isikuid, üksuseid või muid sündmuseid, mis võimaldaksid isiku tuvastada“.*   Sellega tagatakse, et andmed on anonüümsed ehk puudub seos vastuse ja kontaktandmete vahel ning kõik isikutuvastamist võimaldavad elemendid on eemaldatud või muudetud. |

|  |
| --- |
| **6. Selgitage ülekaaluka huvi olemasolu.**  Avalik huvi, mis õigustab isikuandmete töötlemist ilma nõusolekuta valimi moodustamisel:   * Kaitsevaldkonna poliitikate kvaliteet ja tõhusus mõjutavad Eesti riigikaitsevõimet. * Veteranide tervis ja toimetulek on riigikaitse jätkusuutlikkuse seisukohalt kriitilise tähtsusega. * Uuringu tulemuste põhjal kujundatakse teenuseid, mille abil ennetatakse tervisekahjustuste süvenemist, vähendatakse sotsiaalseid riske ja tagatakse riigi kohustuste täitmine veteranide ees.   ~~Veteranipoliitika eesmärk on kaitsta veteranide õigusi ja heaolu. Uuringu tulemused toetavad avalikku huvi veteranide teenuste ja toetusmeetmete parendamisel.~~ |

|  |
| --- |
| **7. Selgitage, kuidas tagate, et isikuandmete töötlemine ei kahjusta ülemääraselt andmesubjekti õigusi ega muuda tema kohustuste mahtu.**  *Vajadusel loetleda täiendavaid kaitsemeetmeid privaatsuse riive vähendamiseks.*  Uuringu käigus:   * ei tehta otsuseid üksikisiku suhtes, mis teda mõjutaks. * ~~Vastuseid kasutatakse ainult agregaatkujul.~~ Tulemusi analüüsitakse ja esitletakse ainult üldistatud kujul.   Andmeid töödeldakse anonüümselt.  Täiendavad meetmed anonüümsuse tagamiseks:   * Vabatekstivastused vaadatakse pärast uuringu lõppu manuaalselt üle, et eemaldada otsesed identifikaatorid (nt nimed, kontaktid, sündmused, mis võimaldaksid isiku tuvastada). * Lisaks lisatakse vabade vastuste juurde järgnev märkus: *„palun mitte avaldada oma vastuses konkreetseid isikuid, üksuseid või muid sündmuseid, mis võimaldaksid isiku tuvastada“.* * ~~edastamist analüütikutele.~~   Sellega tagatakse, et andmed on anonüümsed ehk puudub seos vastuse ja kontaktandmete vahel ning kõik isikutuvastamist võimaldavad elemendid on eemaldatud või muudetud.  Uuring on vabatahtlik ning küsitlus ei kogu isiku tuvastamist võimaldavaid andmeid. ~~Andmeid säilitatakse ainult uuringu läbiviimise ja analüüsi lõpuni maksimaalselt (1 aasta).~~ Algandmeid säilitatakse kuni 2026. aasta II kvartalini, mis vastab analüüsi ja aruandluse lõpptähtajale. Anonüümseid andmeid säilitatakse tähtajatult, selleks, et oleks võimalik järgnevatel aastatel võrdlevaid analüüse teha või teadushuvides andmeid kasutada. Anonüümseid andmeid hoitakse Kaitseministeeriumi serveris, millele on ligipääs Kaitseministeeriumi Kaitsetahte ja inimvarapoliitika osakonna analüütikul. Andmetele ligipääsu saamiseks tuleb teha taotlus ja andmete töötlejaga sõlmitakse andmekasutuskokkulepe. |

|  |
| --- |
| **8. Kuidas toimub andmete edastamine isikuandmete allikalt teadusuuringu läbiviijani?** Sealhulgas palume välja tuua milliseid töötlussüsteeme ja/või keskkondi (sh pilveteenus) isikuandmete (sh pseudonüümitud) töötlemiseks kasutatakse ning millises riigis[[4]](#footnote-4) asuvad töötlussüsteemide/pilveteenuse pakkuja serverid.  **Andmetöötlusprotsessi täielik kirjeldus:**   1. **Valimi moodustamine**     1. Valimiks on kõik Eesti kaitseväe veteranid.    2. Peale AKI kooskõlastuse saamist on planeeritud saata üldlinki, mis ei sisalda isiku identifikaatorit. 2. **Küsitluse kutse edastamine**    1. Uuringus osalemise link saadetakse veteranide kontakte haldavatele organisatsioonidele: Eesti Vigastatud Võitlejate Ühing, Kaitseressursside Ameti, MTÜ Eesti Kaitseväe Veteranid, Kaitseväe veebiportaalis. Vastutav töötleja ise ei töötle isikuandmeid ega saada valimile välja infot. Uuringus osalemise linki levitavad organisatsioonid ise. 3. **Küsitluses osalemine (nõusoleku alusel)**    1. Uuringut täiendatakse selliselt, et vastaja annab kaks eraldi nõusoleku:       1. nõusolek uuringus osalemiseks;       2. nõusolek eriliiki isikuandmete (terviseandmete) töötlemiseks.   Nõusolekud on märkeruutudega, selgelt eristatavad, vabatahtlikud ja üheselt mõistetavad.   1. **Andmete eraldamine**    1. Kontaktandmeid ei koguta.    2. Vabatekstivastused vaadatakse pärast uuringu lõppu manuaalselt üle, et eemaldada otsesed identifikaatorid (nt nimed, kontaktid, sündmused, mis võimaldaksid isiku tuvastada). 2. **Andmete anonümiseerimine**    1. Ankeetandmed puhastatakse vabatekstiväljadest.    2. Alles jääb anonüümne andmestik analüüsiks. 3. **Ligipääs ja turvameetmed**    1. LimeSurvey server asub Kaitseministeeriumi hallatud turvatud serveris. Ligipääs on piiratud rollipõhiselt.   **Andmeid kaitstakse:**   * + 1. krüpteeritud ühendusega (HTTPS),     2. kasutajahaldus ja logid,     3. IP-piirangud (vajadusel).  1. **Kustutamine**   Algandmeid säilitatakse kuni 2026. aasta II kvartal, mis vastab analüüsi ja aruandluse lõpptähtajale. Anonüümseid andmeid säilitatakse tähtajatult, selleks, et oleks võimalik järgnevatel aastatel võrdlevaid analüüse teha või teadushuvides andmeid kasutada. Anonüümseid andmeid hoitakse Kaitseministeeriumi serveris, millele on ligipääs Kaitseministeeriumi Kaitsetahte ja inimvarapoliitika osakonna analüütikul. Andmetele ligipääsu saamiseks tuleb teha taotlus ja andmete töötlejaga sõlmitakse andmekasutuskokkulepe.  Andmed sisestatakse LimeSurvey keskkonda, mille serverid asuvad Kaitseministeeriumi valitsemisalas. Andmeid ei edastata väljapoole Euroopa Liitu ega kolmandatesse riikidesse. |

|  |
| --- |
| **9. Loetlege isikute kategooriad, kelle andmeid töödeldakse ning valimi suurus.**  *Inimeste rühmad, keda uurida kavatsetakse ning kui palju neid on.*  Andmesubjektid: kõik Eesti veteranid, ligikaudu 4000 inimest. Valim: kogu veteranipopulatsioon, osalemine vabatahtlik. |
| **9.1. Tooge välja periood, mille kohta isikuandmete päring tehakse.**  Küsitlus kajastab veteranide olukorda 2025. aasta seisuga. |
| **9.2. Loetlege töödeldavate isikuandmete kooseis.**  *Tuua detailselt välja, milliseid isikuandmeid töödeldakse (nt ees- ja perenimi, isikukood, e-posti aadress jne) ning põhjendus, miks just neid andmeid on uuringu eesmärgi täitmiseks vaja. Vajadusel esitada taotluse lisana (nt tabelina).*  Sugu, vanus, teenistuskogemus, veteranistaatus, püsiva tervisekahjustuse olemasolu ja hoiakud ning hinnangud veteraniteenuste kohta. |
| **9.3. Loetlege isikuandmete allikad.**  *Nimetage konkreetsed isikuandmete allikad (nt registrid, küsitluslehed jne), kust isikuandmeid saadakse.*  Eesti Vigastatud Võitlejate Ühing, Kaitseressursside Ameti, MTÜ Eesti Kaitseväe Veteranid ja Kaitseväe koduleht. |
| **9.4. Kas andmeandjatega (andmekogu vastutava töötlejaga) on konsulteeritud ning nad on valmis väljastama uuringu eesmärgi saavutamiseks vajalikud andmed?**  Kontaktide valdajaga on kooskõlastatud, uuringule suunav link edastatakse nende kaudu. |

|  |
| --- |
| **10. Kas kogutud andmed pseudonümiseeritakse või anonümiseeritakse? Mis etapis seda tehakse? Kes viib läbi pseudonümiseerimise või anonümiseerimise** (vastutav töötleja, volitatud töötleja, andmeandja vms)**?**  **Kui andmeid ei pseudonümiseerita, siis selgitada, miks seda ei tehta.**  Saadud isikuandmeid ei kasutata tulemuste esitamisel. Uuringu käigus kogutud vastused anonümiseeritakse volitatud töötleja ehk uuringu läbiviija poolt, kus üksikvastuste faili ja üldistatud analüüsi põhjal koostatakse aruanne. Pseudonümiseerimine ei ole vajalik, sest puudub vajadus hilisemaks vastajate identifitseerimiseks. Üksikvastuste failis on vastused muudetud täielikult anonüümseks, ehk vastajad ei ole ei otseselt ega kaudselt tuvastatavad. Selleks, et vastajad ei oleks otseselt tuvastavad, eemaldatakse tulemuste esitamist andmefailist otseselt vastajale isikule viitavad tunnused (nimi, e-maili aadress, telefoninumber). Vastajate kaudse tuvastamise vältimiseks esitatakse andmefailis vastajate taustandmed agregeeritud tunnustena (väiksemad grupid on ühendatud suuremateks, vältimaks olukorda, kus vastaja taustainfo on sedavõrd detailne, et tema isik on taustatunnuste alusel tuvastatav). Agregeerimine puudutab järgnevaid tunnuseid: vanus (ei esitata täisarvu, vaid vahemikuna) ja haridus (koondatakse kategooriateks I, II ja III taseme haridus). Anonümiseerimine toimub pärast andmete kogumise lõppu ja enne analüüsi algust, kui küsitlusandmed on vastajatest eraldatud ning vabatekstiväljad puhastatud. Anonümiseerimise viib läbi vastutav töötleja (välja toodud punktis 1.1)  ~~Küsitlus on anonüümne, isikut ei saa tuvastada ning pseudonümiseerimist ei kasutata. Andmeid säilitatakse ainult uuringu läbiviimise ja analüüsi lõpuni, maksimaalselt (1 aasta).~~ |
| **10.1. Loetlege pseudonümiseeritud andmete koosseis.**  **-** |
| **10.2. Kirjeldage pseudonümiseerimise protsessi ja vahendeid.**  **-**  **Kui kasutatakse koodivõtit, siis tuua välja, kes koodivõtit säilitab ja kui kaua säilitab.**  **-** |
| **10.3. Tooge välja pseudonümiseeritud andmete säilitamise aeg ja põhjendus.**  **Kui andmeid ei pseudonümiseerita, siis tuua välja andmete kustutamise tähtaeg.**  *Vähemalt kvartali ja aasta täpsusega.*  **-** |

|  |  |
| --- | --- |
| **11. Kas andmesubjekti teavitatakse isikuandmete töötlemisest?**  ***Jah/ei*** | JAH |
| **11.1. Kui vastasite ei, siis palun põhjendage[[5]](#footnote-5)** | **-** |
| **11.2. Kui vastasite jah, siis kirjeldage, kuidas teavitatakse.** | Andmesubjekti teavitatakse küsitluse esilehel. Andmekaitsetingimused on kättesaadavad ~~samal~~ eraldi lehel lühiteavitusena. |
| **11.3. Kust on leitavad andmekaitsetingimused[[6]](#footnote-6)?** | Andmekaitsetingimused on kättesaadavad samal lehel lühiteavitusena. |

|  |  |
| --- | --- |
| **12. Kas isikuandmeid edastatakse kolmandatesse riikidesse[[7]](#footnote-7)**  *Jah/ei. Kui vastate küsimusele jah, siis täita ka järgnevad lahtrid.* | EI |
| **12.1. Loetlege riigid, kuhu isikuandmeid edastatakse.** | *-* |
| **12.2. Milliseid lisakaitsemeetmeid kasutatakse?** | *Küsitlus viiakse läbi Kaitseministeeriumi valitsemisalas asuvatel serveritel paiknevas LimeSurvey keskkonnas. Tulemusi töödeldakse ainult ministeeriumi haldusala sees. Andmeid ei edastata kolmandatele isikutele ega kolmandatesse riikidesse.* |

**Kinnitan, et taotluses esitatud andmed vastavad tegelikkusele.**

**Markus Rosin (allkirjastatud digitaalselt)**

*(allkirjastaja ees- ja perenimi)[[8]](#footnote-8) (allkiri ja kuupäev)*

**Taotluse lisad[[9]](#footnote-9):**

|  |  |
| --- | --- |
| Lisa 1: *Nõusoleku võtmise vorm või selle kavand* | **JAH** |
| Lisa 2: *Andmekaitsetingimused* | **JAH** |
| Lisa 3: *Küsimustiku link* [*https://kysitlus.kra.ee/index.php?r=survey/index&sid=573774&lang=et*](https://kysitlus.kra.ee/index.php?r=survey/index&sid=573774&lang=et) | **JAH** |

**Lisa 1 *Nõusoleku võtmise vorm või selle kavand* – Veteranide küsitlusuuring 2025**

Käesoleva küsitluse eesmärk on koguda teavet veteranide olukorra, kogemuste ja vajaduste kohta, et toetada veteranipoliitika arendamist. Küsitluses osalemine on vabatahtlik ja anonüümne ning isikuid ei ole võimalik vastuste põhjal tuvastada.

**Isikuandmete töötlemine**

• Küsitlus ei kogu isikut tuvastavaid andmeid (nt nime, isikukoodi, kontaktandmeid).

• Andmeid töödeldakse Kaitseministeeriumi valitsemisalas paiknevates serverites.

• Andmeid ei edastata kolmandatele isikutele ega riikidesse väljaspool Euroopa Liitu.

• Algandmed hävitatakse pärast analüüsi ja lõpparuande valmimist.

**Osalemise vabatahtlikkus**

Küsitluses osalemine on vabatahtlik. Vastaja võib loobuda vastamisest igal hetkel ilma põhjendusi esitamata.

**Kinnitus**

Jätkates küsitlusega kinnitan, et olen tutvunud andmekaitsetingimustega ning annan teadliku nõusoleku oma vastuste kasutamiseks uuringu eesmärkidel.

Uuringut täiendatakse selliselt, et vastaja annab kaks eraldi nõusoleku:

* nõusolek uuringus osalemiseks;
* nõusolek isikuandmete ja eriliiki isikuandmete (terviseandmete) töötlemiseks.

Nõusolekud on märkeruutudega, selgelt eristatavad, vabatahtlikud ja üheselt mõistetavad.

**Lühiteavitus andmekaitse kohta**

Küsitluses osalemine on vabatahtlik ja anonüümne. Isikut tuvastavaid andmeid ei koguta ning vastuseid kasutatakse üksnes veteranipoliitika arendamiseks. Andmeid töödeldakse Kaitseministeeriumi valitsemisalas paiknevates serverites.

**Lisa 2 *Andmekaitsetingimused –* Veteranide küsitlusuuring 2025**

Käesolev küsitlus on anonüümne ja isikut tuvastavaid andmeid ei koguta. Küsitluses osalemine on vabatahtlik.

**Kes vastutab andmetöötluse eest?**

Isikuandmete vastutav töötleja on Kaitseministeerium (Kaitsetahte ja inimvarapoliitika osakond). Küsimuste korral saab pöörduda e-posti aadressil: info@kaitseministeerium.ee.

**Milliseid andmeid töödeldakse?**

Töödeldakse uuringu eesmärgi saavutamiseks vajalikke andmeid veterani tausta, teenistuskogemuse, heaolu ja osal juhtudel tervisega seotud mõjude kohta (nt püsiva tervisekahjustuse olemasolu). Küsimustik ei kogu isikut otseselt tuvastavaid andmeid (nt nime, isikukoodi, aadressi või kontaktandmeid).

**Miks andmeid kogutakse?**

Andmeid kogutakse selleks, et hinnata veteranide olukorda ja tõhustada veteranipoliitika kujundamist, teenuste planeerimist ning toetusmeetmete arendamist.

**Kuidas tagatakse andmete turvalisus?**

Küsitlus viiakse läbi Kaitseministeeriumi valitsemisalas asuvas serveris paiknevas LimeSurvey keskkonnas. Tulemusi töödeldakse ainult ministeeriumi haldusala sees. Andmeid ei edastata kolmandatele isikutele ega kolmandatesse riikidesse.

**Andmete säilitamine**

~~Kogutud vastuseid säilitatakse kuni uuringu analüüsi ja lõpparuande valmimiseni. Pärast analüüsi lõppu algandmed hävitatakse pöördumatult.~~

Algandmeid säilitatakse kuni 2026. aasta II kvartal, mis vastab analüüsi ja aruandluse lõpptähtajale. Isikuandmetest puhastatud anonüümseid andmeid säilitatakse tähtajatult, et võimaldada tulevikus võrdlevaid analüüse ning kasutada andmeid teaduslikel eesmärkidel. Andmeid hoitakse Kaitseministeeriumi serveris, millele on ligipääs vaid kaitsetahte ja inimvarapoliitika osakonna analüütikul. Andmetele juurdepääsuks tuleb esitada taotlus ning andmete töötlejaga sõlmitakse andmekasutuskokkulepe.

1. IKS § 6 lg 4 - kui uuringus töödeldakse eriliiki isikuandmeid, on vajalik ka eetikakomitee kooskõlastus. [↑](#footnote-ref-1)
2. Vastutav töötleja on uuringu läbiviija (tellija). Juhul, kui vastutav töötleja kasutab uuringu läbiviimisel teisi isikuid ja asutusi, siis on need teised isikud ja asutused volitatud töötlejad. [↑](#footnote-ref-2)
3. Volitatud töötlejate loetelu peab olema ammendav ehk kõik volitatud töötlejad peavad olema nimetatud. Kui taotluse esitaja on volitatud töötleja, peab taotlusele olema lisatud dokument, kust nähtub, et vastutav töötleja on volitatud töötlejale andnud volituse inspektsioonile taotluse esitamiseks. [↑](#footnote-ref-3)
4. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Kui kasutatava keskkonna server ei asu piisava andmekaitsetasemega riigis, saab isikuandmete edastamine toimuda isikuandmete kaitse üldmääruse (IKÜM) artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. Kui kasutatava keskkonna server asub riigis, mis ei ole piisava andmekaitse tasemega, tuleb täita ka taotluse punkt 12. Edastamine tähendab ka isikuandmete hoidmist serveris. [↑](#footnote-ref-4)
5. Isikuandmete töötlemisest teavitamise kohustus tuleneb IKÜM-st, teavitamata jätmine on põhjendatud väga erandlikel juhtudel. [↑](#footnote-ref-5)
6. IKÜM-i kohaselt tuleb andmesubjektile esitada isikuandmete töötlemise kohta teave ehk nn andmekaitsetingimused, mis peavad vastama IKÜM art 12 – 14 sätestatule. [↑](#footnote-ref-6)
7. Isikuandmete edastamine on lubatud üksnes sellisesse riiki, millel on piisav andmekaitse tase (Euroopa Liidu liikmesriigid; Euroopa Majanduspiirkonna lepinguga ühinenud riigid; riigid, mille isikuandmete kaitse tase on Euroopa Komisjoni poolt hinnatud piisavaks). Isikuandmete nn kolmandatesse riikidesse edastamine toimub IKÜM artiklite 44-50 alusel. Täiendav teave: <https://www.aki.ee/isikuandmed/andmetootlejale/isikuandmete-edastamine-valisriiki>. [↑](#footnote-ref-7)
8. Taotluse saab allkirjastada vaid isik, kellel on vastava asutuse/ettevõtte esindusõigus või teda on volitatud taotlust esitama. Kui allkirjastaja on volitatud taotlust esitama, siis esitada volitust tõendav dokument (volikiri, leping vms). [↑](#footnote-ref-8)
9. Kui nimetatud lisasid ei ole, siis palume need kustutada. [↑](#footnote-ref-9)